ai4bharat/Pralekha huggingface dataset:
وزارت خزانہ
مغربی میں آبپاشی کو بہتر بنانے اور سیلاب آنے کی تعداد کو کم کرنے کے لئے عالمی بینک کے پروجیکٹ سمجھوتے پر دستخط کئے گئے
نئی دہلی ،15مئی2020: حکومت ہند، مغربی بنگال کی حکومت اور عالمی بینک نے آج 145ملین ڈالر کے ایک پروجیکٹ کے سلسلے میں قرض کے سمجھوتے پر دستخط کئے، جس کا مقصد مغربی بنگال میں دامودر وادی کمانڈ ایریا میں آبپاشی خدمات کو بہتر بنانا اور سیلاب کی تعداد کو کم کرنے کے لئے ایک بندوبست قائم کرنا ہے۔
مغربی بنگال کے لئے بڑے آبپاشی اور سیلاب کی تعداد کو کم کرنے کے لئے بندوبست کے پروجیکٹ سے مغربی بنگال کے393964 ہیکٹیئر علاقے میں پانچ ضلعوں کے 2 لاکھ 70 ہزار کسانوں کو فائدہ ہوگااور اس پروجیکٹ سے سینچائی کی بہتر خدمات حاصل ہوں گی اور آب وہوا میں تبدیلی کے اخراج کو کم کرنے کے لئے سال میں آنے والے سیلاب سے بچاؤ کے اقدامات کئے جاسکیں گے۔
اس سمجھوتے پر دستخط حکومت ہند کی جانب سے وزارت خزانہ میں اقتصادی امور کے محکمے کے ایڈیشنل سیکریٹری جناب سمیر کمار کھرے نے کئے، جبکہ مغربی حکومت کی طرف سے پرنسپل ریزیڈینٹ کمشنر جناب کرشنا گپتا نے کئے اور عالمی بینک کی طرف سے ہندوستان میں کنٹری ڈائریکٹر جناب جنید احمد نے کئے۔
اس موقع پر جناب کھرے نے کہا کہ ہندوستان ترقی کا ایک کلیدی راستہ اپنا رہا ہے، جواپنے پانی کے وسائل کا زیادہ فعال طریقے سے استعمال کرتا ہے۔یہ پروجیکٹ دامودر وادی کمانڈ ایریا میں آبپاشی اور زراعت کو بہتربنانے میں مددگار ثابت ہوگا، جس سے دیہی علاقوں میں آمدنی بڑھے گی اور زرعی پیداوار کو زیادہ تقویت دینے میں مدد ملے گی۔
اس موقع پر ہندوستان میں عالمی بینک کے کنٹری ڈائریکٹر جنید احمدنے کہا کہ مغربی بنگال نے آبپاشی کے اپنے بنیادی ڈھانچےکو فروغ دینے میں کافی وسائل کو استعمال کیا ہے، البتہ بہت سے وسائل نے توقع سے کم صلاحیت کا مظاہرہ کیا ہے، تاہم یہ پروجیکٹ سینچائی کے بنیادی ڈھانچے کو جدید بنانے میں ریاست کی کوشش میں معاون ثابت ہوگا ، جس سے آنے والے برسوں میں کسان زیادہ قیمت والی فصلوں کی طرف منتقل ہوسکیں گے۔ اس پروجیکٹ کے تحت بہت سے ادارہ جاتی اصلاحات کا بھی منصوبہ ہے۔
پانی کے وسائل کے بندوبست کے سرکردہ ماہر اورپروجیکٹ کے لئے عالمی بینک کی ٹاسک ٹیم کےلیڈر جناب آئی جے ایسبرانڈ ایچ ڈی جونگ نے کہا کہ مغربی بنگال میں دامودر ویلی کمانڈ ایریا میں سطحی پانی نظام کے تحت فراہم کردہ اپنی صلاحیت کے بقدر ہے اور اس کے مقابلے میں زمینی پانی کا استعمال بڑھتا ہے جارہا ہے اورگراؤنڈ کی سطح گھٹتی جارہی ہیں اور اسکیم ہمہ گیری بھی متاثر ہورہی ہے اور یہ تمام چیزیں کاشتکاری کے ذریعے موسمیاتی تبدیلی کے ساتھ خود کو ہم آہنگ کرنے کی صلاحیت کو متاثر کررہی ہیں۔اس پروجیکٹ سے زمینی پانی کے مؤثر استعمال کو بہتر بنایا جاسکے گا اور زمینی پانی کے استعمال کی طویل مدت تک پائیداری میں اضافہ ہوسکے گا اور زراعت کو زیادہ پیداوار بنایا جاسکے گا، جس سے کسانوں فائدہ پہنچے گا۔
پروجیکٹ کی کل قدر 413.8ملین ڈالر ہے اور آئی بی آر ڈی کی طرف سے 145ملین ڈالر ، جبکہ ایشین انفراسٹریکچر انویسٹمنٹ بینک کی طرف سے 145 ملین ڈالر اور مغربی بنگال حکومت کی طرف سے 123.8ملین ڈالر دیا جائے گا۔
آئی بی آر ڈی کی طرف سے 145ملین ڈالر کا قرض 6 سال کی مدت کے لئے ہے،جس کی میچوریٹی 23.5سال ہوگی۔
وزیراعظم کا دفتر
بہار کے عوام کو بہار دوس پر وزیراعظم کی مبارک باد
وزیراعظم جناب نریندر مودی نے بہار دوس کے موقع پربہار کے عوام کو مبارک با د دی ہے۔
اپنی ایک ٹوئٹ میں وزیراعظم نے کہا ‘‘ بہار دوس کی ریاست کے سبھی لوگوں کو ڈھیروں نیک خواہشات۔ قابل فخر ماضی اور شاندار ثقافت کے لئے خصوصی شناخت رکھنے والی یہ ریاست ترقی کے نئے منازل طے کرتی رہی ہے۔’’
امور داخلہ کی وزارت
مرکزی وزیر داخلہ جناب امت شاہ نے 8 فصلوں کے 17 نئے بیجوں کی اقسام کاشتکاروں کو وقف کرنے کے لئے وزیر اعظم جناب نریندر مودی اور مرکزی وزیر زراعت جناب نریندر تومر کو اظہار تشکر پیش کیا
مودی حکومت زرعی شعبے کو خود کفیل بنانے کے ساتھ ساتھ ملک کو تغذیاتی تحفظ فراہم کرانے کے لئے عہد بستہ ہے
مناسب تغذیہ ہر شہری کا حق ہے اور مودی حکومت اس کے لئے دن رات کام کر رہی ہے
بصیر پر مبنی وزیر اعظم مودی کے فیصلے نہ صرف یہ کہ غریب سے غریب تر فرد کو مناسب تغذیہ فراہم کریں گے بلکہ ہمارے کاشتکاروں کی آمدنی میں بھی اضافے کا باعث ثابت ہوں گے
یہ فصلیں عوام کو تغذیہ فراہم کرکے ملک کو ’سبز انقلاب‘ سے ’سدابہارانقلاب‘ کی جانب لے جائیں گی؛ ان فصلوں کی تغذیاتی قیمت تین گنا زیادہ ہوگی جو ایک عام سی تھالی کو تغذیاتی عناصر سے مالامال کر دیں گی
نئی دہلی، 16 اکتوبر 2020: مرکزی وزیر داخلہ جناب امت شاہ نے نئے بیجوں کی اقسام کو کاشتکاروں کو وقف کرنے کے لئے وزیر اعظم جناب نریندر مودی اور وزیر زراعت اور کاشتکاروں کی فلاح و بہبود کے مرکزی وزیر جناب نریندر تومر کے تئیں اظہار تشکر پیش کیا۔ جناب امت شاہ نے کہا، ’’آج زرعی شعبے کے لئے ایک تاریخی دن ہے کیونکہ وزیر اعظم نریندر مودی اور جناب نریندر تومر نے آٹھ فصلوں کے 17 نئے بیجوں کی اقسام کو کاشتکاروں کو وقف کیا ہے۔ یہ فصلیں عوام کو تغذیہ فراہم کرکے ملک کو ’سبز انقلاب‘ سے ’سدابہار انقلاب‘ تک لے جائیں گی۔
مرکزی وزیر داخلہ نے کہا کہ مودی حکومت زرعی شعبے کو خود کفیل بنانے کے ساتھ ساتھ ملک کو تغذیاتی تحفظ فراہم کرانے کے لئے عہد بستہ ہے۔ ان نئی فصلوں کی تغذیاتی قیمت تین گنا زیادہ ہوگی جو کہ کھانے کی ایک عام پلیٹ میں پروٹین، کیلشیم اور آئرن جیسے تغذیاتی عناصر کا اضافہ کرکے اسے غذائیت سے مالامال بنا دیں گی۔
جناب امت شاہ نے مزید کہا کہ ’’مناسب تغذیہ ہر شہری کا حق ہے اور مودی حکومت اس سمت میں دن رات کام کر رہی ہے۔ وزیر اعظم جناب نریندر مودی کے بصیرت پر مبنی یہ فیصلے نہ صرف یہ کہ غریب سے غریب تر فرد کو مناسب تغذیہ فراہم کریں گے، بلکہ ہمارے کاشتکاروں کی آمدنی میں بھی اضافہ کا باعث ثابت ہوں گے۔
وزارت ماہی پروری، مویشی پروری و ڈیری
جانوروں کی صحت سے متعلق قومی ادارہ
نئی دہلی ،11 دسمبر : ماہی پروری ، مویشی پروری اورڈیری کے وزیرمملکت ڈاکٹرسنجیوکماربالیان نے آج لوک سبھا میں پوچھے گئے ایک سوال کے تحریری جواب میں بتایاکہ مویشی پروری ، ڈیرئنگ اورماہی پروری کا سابقہ ادارہ حکومت ہند کی وزارت زراعت کے تحت تھا ،  درج ذیل مینڈیٹ کے ساتھ اب مویشیوں کی صحت کے قومی ادارے کے طورپرابھراہے ۔ملک میں مویشیوں کی ٹیکہ کاری کی سفارش کے نوڈل ادارےکے طورپر کام کرنا۔جانوروں کی ٹیکہ کاری اورتشخیص کوالٹی کنٹرول کے لئے دستیاب سہولیات کو مہیارکرانا۔مویشیوں کی بایولوجیکل ویٹنری اورتشخیص کے لئے دستیاب معیارات کو مہیاکرانا۔
اس سہولت کا افتتاح ، یکم ستمبر ، 2010کو ہواتھا او اس کے بعد ملک کی مختلف ریاستوں سے ، نیز اورمنہ کی بیماروں پرقابوپانے کے پروگرام  کے تحت ، جانوروں کے سیراسیمپل اکٹھا کرنے کے ساتھ عام مائیکرو بایولوجیکل بیماریوں پرکام اور ٹیسٹنگ کی شروعات ہوئی ۔ اس ادارے نے ازخود اپنے آپ کو جانوروں پرتجربات کے سپرویژن اورکنٹرول کے مقصد کے لئے کمیٹی  ، انسٹی ٹیوشنل اینمل ایتھکس کمیٹی  کے ساتھ قانونی ادارے کے طورپر رجسٹرکرایاگیا۔اس کے بعد سے مویشیوں کی مختلف بیماریوں جیسے ہیموریجک سیپٹمیا، رانی کھیت بیماریاں ، بلیک کوارٹر، برسل انفیکشن بیماری ، گوٹ پوکس، شیپ پوکس ، اوراینٹروٹوکرسیمیا ٹیکوں کی ، مینوفیکچرنگ اورٹیسٹنگ ، ملک میں ریاستوں کے ذریعہ ملک میں ، بایولوجیکل ویٹنری پروڈکشن شروع کئے گئے ۔
اپنے ریگولیٹری فنکشن کی شروعات کے لئے ، ادارے نے اپنا نظام تیارکیاہے جس کا مقصد حکومت ہند نے ویٹنری بایولوجیکل کوالٹی کنٹرول ٹیسٹنگ کے لئے نظام بناناہے اوراسے وزارت صحت اورخاندانی بہبود ، حکومت ہند کے ذریعہ سینٹرل ڈرگس لیباریٹری کے طورپرتسلیم کیاگیاہے ۔ اس کے تحت مویشیوں کی بایولوجیکل کوالٹی کنٹرول کے لئے خصوصی طورپردوبیماریوں جن کے نام ہیں ہیموریجک سیپٹیمیا  اور رانی کھیت بیماری  کی جانچ کے لئے بحوالہ گیزٹ نوٹیفیکیشن نمبر جی ایس آر213 مورخہ 11مارچ ، 2019 کو تسلیم کیاگیا۔ اس طرح تب سے این آئی اے ایچ کو ویٹنری ٹیکوں  کی کوالٹی کنٹرول کے لئے آئی ایس او 9001:2015 سرٹیفیکیشن  حاصل ہوگیاہے ۔
سائنس اور ٹیکنالوجی کی وزارت
برکس کے اجلاس میں بایوٹیکنالوجی، بایو میڈیسن کے ابھرتے ہوئے امور پر تبادلہ خیال
نئی دہلی:27مئی،2021۔ماہرین نے بایوٹیکنالوجی اور بایو میڈیسن کے مختلف شعبوں میں ابھرتے ہوئے امور پر برکس ورکنگ گروپ کے چوتھے اجلاس میں تبادلہ خیال کیا۔
25 مئی سے 26 مئی 2021ء تک ہونے والی اس آن لائن میٹنگ سبھی پانچ برکس ملکوں، برازیل، روس، ہندوستان، چین اور جنوبی افریقہ کےمحققین، ماہرین تعلیم اور سرکاری عہدیداروں سمیت 60 سے زائد شرکاء شریک ہوئے۔
بایو ٹکنالوجی اور بایو میڈیسن سے متعلق ورکنگ گروپ کے ممبران نے اینٹی مائکروبیل مزاحمت، مصنوعی ذہانت اور ڈیجیٹل ہیلتھ میڈیسن، غیر متعدی امراض، اعصابی عارضے، زرعی بایوٹیکنالوجی، خوراک اور تغذیہ، کینسر، کووڈ کے بعد کے طویل چیلنجوں اور پیچیدگیوں، جن میں کووڈ 19 وائرس کے مالیکیول پیتھوجنیسس شامل ہیں، جیسے شعبوں میں برکس ممالک کے مابین تحقیقی تعاون میں مستقبل کی سمت پر تجاویز دیے۔
یہ اجلاس بین الاقوامی تعاون کے محکمہ، وزارت برائے سائنس و ٹیکنالوجی ، چین کے ذریعے اسپانسر کیا گیا تھا، جبکہ نیشنل بایو ٹیکنالوجی ڈیولپمنٹ سنٹر کے زیر اہتمام اس کا انعقاد کیا گیا تھا۔ ہندوستان کی طرف سے جن بڑے سائنسی اداروں نے حصہ لیا ان میں محکمہ برائے سائنس اور ٹکنالوجی ، محکمہ برائے بایوٹیکنالوجی ، انڈین انسٹی ٹیوٹ آف ٹیکنالوجی، دہلی، آل انڈیا انسٹی ٹیوٹ آف میڈیکل سائنسز، نئی دہلی، انڈین انسٹی ٹیوٹ آف ٹیکنالوجی، جودھ پور، انڈیا، بنارس ہندو یونیورسٹی اور دہلییونیورسٹی شامل ہیں۔
ہندوستان نے کووڈ کے بعد کے چیلنجوں سے نمٹنے اور غیر متعدی بیماریوں سے نمایاں طور پر نمٹنے کے لئے برکس کنسورشیم کی تجویز پیش کی، جب کہ روس نے صحت بخش کھانے اور تغذیہ کے لئے طویل مدت تک قائم رہنے والی زرعی بایوٹیکنالوجی، نیورو بازیابی کے لئے ورچوئل ریالٹی پر مبنی اعلی ترین ٹیکنالوجی کی تجویز پیش کی۔ چین نے کینسر کی تحقیق کو ایک اہم پروگرام کے طور پر پیش کیا۔
برکس کال سیکرٹریٹ کے نمائندے نے اشارہ کیا کہ اگلی کال کا اعلان 2021 کے دوسرے نصف حصے میں کیا جاسکتا ہے اور اس میں ورکنگ گروپ کی سفارشات شامل ہوں گی۔
بھارت کے وفد کی قیادت ڈاکٹر سنجیو کمار ورشنی، مشیر اور سربراہ، بین الاقوامی تعاون ڈویژن، ڈی ایس ٹی نے کی۔ انہوں نے برکس کے کثیرالجہتی منصوبوں کی مدد کے لئے مالی تعاون سمیت وسائل کی مشترک سرمایہ کاری کے لئے ہندوستان کے عہد کا اعادہ کیا۔ برکس کے ہر ملک نے کووڈ 19 کے خلاف جنگ میں اپنے تجربات اور وبا کو لیکر اپنی تیاریوں کا باہمی تبادلہ کیا۔ انہوں نے دیگر برکس ملکوں کے ساتھ تعاون کے مواقع، بایوٹیکنالوجی اور بایو میڈیسن کے شعبے میں اپنی صلاحیتوں، اہم کاموں اور حصولیابیوں سمیت تحقیقی سرگرمیوں پر روشنی ڈالتے اپنے موجودہ کام، مشترکہ فنڈنگ کے شعبوں میں اپنی دلچسپی کو اجاگر کیا۔
اجلاس میں شریک ہونے والے برکس ممالک کے اہم اداروں میں انسٹی ٹیوٹ میں تیآنجن میڈیکلیونیورسٹی کینسر انسٹی ٹیوٹ اینڈ ہاسپٹل، تیآنجن، چین، پیکنگیونیورسٹی، چین، انٹرنیشنل سنٹر فار جینیٹک انجینئرنگ اینڈ بایوٹیکنالوجی، چین، ڈپارٹمنٹ آف سائنس اینڈ انوویشن، جنوبیافریقہ، سکولوو انسٹی ٹیوٹ آف سائنس اینڈ ٹیکنالوجی ، روس، فیڈرلیونیورسٹی آف ریو ڈی جنیرو، برازیل ، وزارت صحت، برازیل، ساؤتھ افریقہ میڈیکل ریسرچ کونسل ، جنوبی افریقہ شامل ہیں۔
یہ اجلاس سائنس، ٹیکنالوجی اور جدت طرازی کی سرگرمیوں کے کیلنڈر کا حصہ ہے جو تمام برکس ممالک نے 21 -2020 کے لئے اپنایا تھا۔ بھارت نے جنوری 2021 سے برکس کی صدارت سنبھالی ہے۔ برکس 2021 کیلنڈر کے ایک حصے کے تحت وزارتی اجلاسوں، اعلی عہدیداروں کی میٹنگوں اور علاقائی اجلاسوں / کانفرنسوں سمیت 100 کے قریب پروگراموں کا اہتمام کیا جائے گا۔
کوئلے کی وزارت
تھرمل پلانٹوں کو دو ملین ٹن سے زیادہ کوئلے کی سپلائی درج کی گئی:مرکزی وزیر جناب پرہلاد جوشی
کوئلے کی سپلائی کو مزید بڑھانے کی کوشش تیز کی گئی
نئی دہلی،13اکتوبر؍2021:
کوئلہ، کانکنی اور پارلیمانی امور کے مرکزی وزیر جناب پرہلاد جوشی نے تھرمل پاور پلانٹوں کو تمام ذرائع سے کوئلے کی سپلائی میں اضافے پر مسرت کا اظہار کیا۔
جناب پرہلاد جوشی نے ایک ٹوئٹ میں کہا کہ کل کول انڈیا لمٹیڈ سے مجموعی طورپر کوئلے کی سپلائی دو ملین ٹن سے زیادہ درج کی گئی ہے۔جناب جوشی نے یہ بھی کہا کہ پاور پلانٹوں کے پاس وافر ذخیرہ یقینی بنانے کےلئے پاور پلانٹوں کو کوئلے کی سپلائی میں اور بھی اضافہ کیا جائے گا۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 146.42کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.38 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16 جنوری 2021 کو آغاز کیا گیا تھا، جبکہ اس کے دوسرے مرحلے کاآغاز 21جون، 2021 کو کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,46,42,78,135
|
|
بچی ہوئی خوراکیں
|
|
17,38,66,946
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 146.42 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 17.38 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
۔۔۔۔۔۔۔۔۔۔۔۔۔۔۔۔۔۔

U-14583
(Visitor Counter : 113
بہت چھوٹی، چھوٹی اور درمیانی صنعتوں کی وزارت
ٹیکنالوجی مراکز ریئل ٹائم کوانٹی ٹیٹو مائیکرو سی سی آر سسٹم کے لیے اب اہم پرزے تیار کر رہی ہیں
یہ مشین کووڈ-19 کے جانچ کا نتیجہ ایک گھنٹے سے بھی کم وقت میں فراہم کرسکتی ہیں
نئی دہلی،11 مئی، 2020، بھوبنیشور، جمشیدپور اور کولکاتہ میں قائم بہت چھوٹی، چھوٹی اور درمیانہ درجے کی صنعتوں  کی وزارت سے وابستہ ٹیکنالوجی مراکز اے ایم ٹی زیڈ، وشاکھاپٹنم کے لیے ریئل ٹائم کوائنٹی ٹیٹیو مائیکرو پی سی آر سسٹم کے اہم پرزے تیار کر رہے ہیں۔یہ مشین کووڈ-19 کی جانچ کا نتیجہ ایک گھنٹے سے بھی کم وقت میں  فراہم کرسکتی ہے اور اسے ایک پرائیویٹ ایم ایس ایم ای کارخانے نے تیار کیا ہے۔یہ مشینیں بڑی مختصر ہے اور اسے جانچ کے لیے کسی بھی وقت کہیں بھی لے جایا جاسکتا ہے۔ ٹیکنالوجی مراکز کی ٹیمیں 600 جانچ مشینوں کے لیے پرزے فراہم کرنے کی خاطر دو تین شفٹوں میں کام کر رہی ہیں۔ اے ایم ٹی زیڈ کو 150 جانچ مشینوں کے کل پرزے پہلے ہی فراہم کردیئے گئے ہیں۔ اسٹیل کے یہ پرزے جن درستگی پانچ مائیکرون کی ہے، دنیا کی بہترین مشینوں پر تیار کیے جارہے ہیں۔
کورونا کی جانچ کی یہ مشین کفایتی لاگت پر جانچ کرنے میں مفید ثابت ہوگی۔ اس مشین کی تیاری بھوبنیشور، جمشیدپور اور کولکاتہ میں واقع ایم ایس ایم ای وزارت کے ٹیکنالوجی مراکز کے تعاون اور امداد سے ممکن ہوسکی ہے۔
ایم ایس ایم ای وزارت کے ٹیکنالوجی مراکزہر سال دو لاکھ سے زیادہ نوجوانوں اور صنعتی کارکنوں کو ہنرمندی کے فروغ کی تربیت فراہم کرنے میں ایک اہم رول ا دا کر رہے ہیں۔ ٹیکنالوجی کے موجودہ 18 مراکز صنعتوں کو ڈیزائن اور اوزاروں کی تیاری ، بالکل درست کام کرنے والے آلات، مولڈ اور ڈائی، الیکٹرانکس، بجلی کو ناپنے والے آلات، خوشبو اور فلیور، گلاس،فوٹ ویئر اورسیل فوڈوغیرہ کے ذریعے ٹیکنالوجیکل ا مداد فراہم کر رہے ہیں۔ان میں سے بعض ٹیکنالوجی مراکز ڈیزائن اور آلات تیار کرنے کے علاوہ ایم ایس ایم ایز کو پیچیدہ آلات اور کل پرزے بھی تیار کرکے دے رہے ہیں جو ڈیفنس اور ایرواسپیس کے محکمے اپنی تحقیق وترقیات کی ضرورتوں میں استعمال کر رہے ہیں۔
ٹیکنالوجی مراکز کووڈ کے موجودہ بحران کے زمانے میں طبی سامان، پی پی ای، ماسک اور سینی ٹائزر وغیرہ تیار کرنے میں بھی سرگرمی کے ساتھ تعاون کر رہے ہیں۔
ایم ایس ایم ای ٹیکنالوجی مراکز کے مقاصد مندرجہ ذیل ہیں:
- جدید ترین ٹیکنالوجیکے ذریعےٹول اینڈ ڈائی بنانے کے کورس میں نوجوانوں کو طویل مدتی اور قلیل مدتی فراہم کی جارہی ہے۔ یہ تربیت نئے داخلہ لینے والوں اور اس شعبے میں پہلے سے مصروف ا فراد دونوں کو فراہم کی جارہی ہے۔
- ٹول انجینئرنگ کے شعبے میں ایم ایس ایم ای یونٹوں کو مشاورتی خدمات فراہم کی جارہی ہیں جن کا مقصد ایم ایس ایم ای یونٹوں کی پیداواریت میں بہتری لانا ہے۔
- ملک میں ایم ایس ایم ای کے لیے درست مشینیں تیار کرنے اور ٹیکنیکل انجینئرنگ کی خدمات فراہم کی جارہی ہیں۔ اس کا مقصدانتہائی درست معیار والے مولڈ، ٹولز، ڈائی، جگز اور فکچرز وغیرہ ڈیزائن کرنا اور تیار کرنا ہے۔
سٹرک ٹرانسپورٹ اور شاہراہوں کی وزارت
بسوں میں مسافروں کے کمپارٹمنٹ میں فائر الارم سسٹم اور آگ سے تحفظ کے نظام کے لئے نوٹیفکیشن جاری
نئی دہلی:29 جنوری،2022۔سڑک نقل و حمل اور شاہراہوں کی وزارت نے مورخہ 27 جنوری 2022 کے نوٹیفکیشن کے ذریعے ٹائپ III بسوں [‘ٹائپ III’ وہ گاڑیاں ہیں جو لمبی دوری کے مسافروں کی نقل و حمل کے لئے، بیٹھے ہوئے مسافروں کے لئے] اور اسکول بسوں کے لئے اے آئی ایس  میں ترمیم کے ذریعے بسوں میں مسافروں  کے ڈبے میں فائر الارم سسٹم اور آگ سے تحفظ کے نظام کو متعارف کرایا ہے۔
فی الحال اے آئی ایس-35 کے مطابق آگ کا پتہ لگانے، الارم اور دبانے کے نظام کو انجن کمپارٹمنٹ سے لگنے والی آگ کے لئے نوٹیفائی کیا جاتا ہے۔ آگ لگنے کے واقعات کے مطالعے سے پتہ چلتا ہے کہ مسافروں کے زخمی ہونے کی وجہ مسافروں کے کمپارٹمنٹ میں گرمی اور دھواں ہے۔ اگر مسافروں کے کمپارٹمنٹ میں گرمی اور دھوئیں کو کنٹرول کیا جائے اور آگ لگنے کے واقعات کے دوران تھرمل مینجمنٹ کے ذریعے مسافروں کو انخلاء کا اضافی وقت فراہم کیا جائے تو ان چوٹوں اور زخموں کو روکا جا سکتا ہے۔
ایک واٹر مسٹ پر مبنی آگ سے تحفظ کا متحرک نظام اور بسوں کے لیے اسٹینڈ لون فائر الارم سسٹم کو 50 ڈگری سینٹی گریڈ کے اندر مسافروں کے کمپارٹمنٹ میں درجہ حرارت کو منظم کرنے کے لیے ڈیزائن کیا گیا ہے۔
اسٹینڈرڈ میں یہ ترمیم اسٹیک ہولڈرز اور سینٹر فار فائر ایکسپلوسیو اینڈ انوائرنمنٹ سیفٹی  کے ماہرین کے ساتھ مشاورت سے کی گئی ہے۔ سی ایف ای ای ایس دفاعی تحقیق و ترقی کی تنظیم  کا ایک ادارہ ہے جو آگ کے خطرے کی تشخیص، آگ دبانے والی ٹیکنالوجیز، ماڈلنگ اور سمولیشن وغیرہ کے شعبے میں کام کر رہی ہے۔
جی ایس آر فائر الارم سسٹم دیکھنے کے لئے یہاں کلک کریں۔
-----------------------
ش ح۔م ع۔ ع ن
U NO: 846
(Visitor Counter : 94
کانکنی کی وزارت
جیولوجیکل سروے آف انڈیا  نے آزادی کا امرت مہوتسو کے تحت ملک بھر میں سرگرمیوں کا اہتمام کیا
152ویں گاندھی جینتی کے موقع پر مہاتما گاندھی کو خراج عقید ت پیش کیا گیا
کانوں کی وزارت کے تحت 171 سال پرانی اہم جیو سائنٹفک آرگنائیزیشن ،جیولوجیکل سروے آف انڈیا نے آزادی کا امرت مہوتسو پروگرام کے حصے کے طور پر جی ایس آئی کے تمام دفاتر میں مختلف سرگرمیوں کا اہتمام کیا اور 152 ویں گاندھی جیتنی کے موقع پر مہاتما گاندھی کو خراج عقیدت پیش کیا ۔ ڈائریکٹر جنرل جناب راجیندر سنگھ گر کھل نے کولکاتہ میں جی ایس آئی کے سینٹر ہیڈکوارٹر سے پروگرام کا ورچوئلی پروگرام کا افتتاح کیا۔تمام دفاتر میں خون کے عطیہ کے کیمپ بھی لگائے گئے اور ایک کافی ٹیبل بک بھی جاری کی گئی جس کا عنوان تھا اتراکھنڈ 2013 چار دھام روٹس پر مٹی کے کھسکنے کے اثرات انڈومان جزیرے۔ای میرالڈ جزائر کی جھلکیاں ایک جیولوجیکل پہلو بھارتی ڈائیناسور اور راجستھان کے ‘‘پیلون ٹولوجیکل خزانے’’ اس موقع پر ان موضوعات پر ویڈیو بھی لانچ کئے گئے۔مشرقی ہمالیائی ٹیکٹونکس کی طاقتور برہمپتر داستان اور مجولی۔غائب ہوتے جزیرے ۔سمندری دھات کی تلاش دارجلنگ مغربی بنگال اور نلگریس اور تمل ناڈو میں پروٹو ٹائپ مٹی کے تودے کھسکنے کی الری واڈنگ نظام جیو ٹورزم کے علاقہ میں بہار ریاست کیلئے موقع۔
جی ایس آئی کی خاتون جیولوجسٹ پر ایک فیس بک لائیو سیشن اےاسٹوری آف جنرل اکولٹی کا بھی اہتمام کیا گیا۔جہاں سینٹر ل ہینڈ کواٹر سے دو خاتون جیو لوجسٹ ڈاکٹر سنکدھا گھٹک اور محترمہ گیتانجلی رانا نے شرکت کی اور عوام کو جی ایس آئی کے سلسلے میں ماضی اور موجودہ منظرنامے کے بارے میں بتایا گیا۔
جیولوجیکل سروے آف انڈیا  1851 میں قائم کیا گیا تھا تاکہ ریلوے کیلئے کوئلے کی خزانے کا پتہ لگایا جاسکے ۔ان سالوں میں جی ایس آئی نے نہ صرف ملک کے مختلف حصوں میں جیو سائنس جانکاری کیلئے خزانے کی شکل میں فروغ پاسکی بلکہ اس تنظیم نے بین الاقوامی شہرت کے ادارے کا درجہ حاصل گیا۔اس کے اہم کام قومی جیو سائنٹفک معلومات اور دھات کے وسائل کے جائزے تیار کرنا ار انہیں اپڈیٹ کرنے سے متعلق ہے۔
صدر جمہوریہ کا سکریٹریٹ
گزشتہ برسوں میں ہندوستانی بحریہ ایک حرباتی طور پر تیار، قابل بھروسہ اور مربوط فورس کے طور پر اُبھری ہے اور بحر ہند کے علاقے میں ‘ترجیحی سیکورٹی پارٹنر’ ہے: صدر کووند
ہندوستان کے صدر نے آئی این ایس والسورا کو صدارتی کلر تفویض کیا
صدرجمہوریہ ہند جناب رام ناتھ کووند نے آج ، گجرات کے جام نگر میں آئی این ایس والسورا کو صدر جمہوریہ کے اعزازی نشان کی تفویض کے موقع پر کہا کہ ہندوستانی بحریہ گذشتہ برسوں میں ایک حرباتی طور پر تیار، قابل بھروسہ اور مربوط قوت کے طور پر اُبھری ہے اور بحر ہند کے علاقے میں ‘ترجیحی سیکورٹی پارٹنر’ ہے۔ ۔ انہوں نے کہا کہ ہندوستانی بحریہ سمندری علاقوں میں ہمارے قومی مفادات کا تحفظ کر رہی ہے۔ یہ بڑے فخر کی بات ہے کہ اس نے عزم اور استقامت کے ساتھ ہمارے وسیع سمندری مفادات کے تحفظ کے میدان میں مسلسل آگے بڑھ رہی ہے۔
صدر جمہوریہ نے اظہار خیال کیا کہ ہندوستانی بحریہ طویل مدتی منظر نامے والے منصوبوں کو ذہن میں رکھتے ہوئے اور مشنوں کی بڑھتی ہوئی رینج کو پورا کرنے کی سمت میں مسلسل اپنی طاقت میں اضافہ کر رہی ہے۔ بحریہ کے بحری جہاز اور آبدوزیں بہترین اور جدید ترین الیکٹرانکس، ہتھیاروں اور سینسرز سے لیس ہیں، جو اس کی جنگی صلاحیت اور دیگر آپریشنز کے لیے کلیدی اور لازمی حیثیت رکھتے ہیں۔ انہوں نے اس اعتماد کا اظہار کیا کہ آئی این ایس والسورا جہازوں اور آبدوزوں میں نصب پیچیدہ ہتھیاروں، الیکٹرانکس اور آئی ٹی آلات کی جنگی قابلیت کو یقینی بنانے کے لیے افسران اور ملاحوں کو مطلوبہ مہارت سے لیس کرتا رہے گا۔
اس حقیقت کی طرف اشارہ کرتے ہوئے کہ آئی این ایس والسورا کو رائل انڈین نیوی کی صلاحیتوں کو بڑھانے کے لیے دوسری جنگ عظیم کے دوران ایک ٹارپیڈو ٹریننگ اسکول کے طور پر کمیشن دیا گیا تھا، صدر نے کہا کہ پچھلے 79 سالوں میں، یہ ایک اعلیٰ تکنیکی تربیتی ادارے میں تبدیل ہو گیا ہے۔ انہوں نے اس بات کا بھی ذکر کیا کہ اسے جہازوں اور آبدوزوں پر غیر معمولی ہتھیاروں اور برقی آلات کے استعمال کے سلسلے میں بحریہ کے فوجیوں کو ہنر مند بنانے کا اہم کردار سونپا گیا ہے۔
صدر جمہوریہ نے کہا کہ امن اور جنگ کے دوران قوم کے لئے کی گئی غیر معمولی خدمات کے اعتراف میں آئی این ایس والسورا کو صدر کا نشان عطا کرنا بڑے فخر کی بات ہے۔آئی این ایس والسورا کے افسران کو آج جو اعزاز دیا گیا ہے وہ اضافی ذمہ داریاں اپنے ساتھ لاتا ہے اور اس نے اس یونٹ کے تمام افسران، مردوں اور عورتوں سے وابستہ توقعات میں اضافہ کر دیا ہے۔ انہوں نے اس اعتماد کا اظہار کیا کہ وہ بہترین کارکردگی کے لیے کوششیں جاری رکھیں گے اور پیشہ ورانہ مہارت اور فدا کاری کے ساتھ قوم کی خدمت کریں گے۔
صدر مملکت نے کہا کہ ہم اپنے معاشرے اور قوم کےمقروض ہیں۔ یہ ہمارا مقدس فریضہ ہے کہ ہم جس طرح بھی ہوسکے معاشرے کی مدد کرکے اس قرض کو ادا کریں۔ صدر محترم کو یہ جان کر خوشی ہوئی کہ آئی این ایس والسورا نے سوراشٹرا کے علاقے میں سماجی رابطے کے متعدد پروگرام اور فلاحی اقدامات شروع کیے ہیں۔
صدر کی تقریر دیکھنے کے لیے یہاں کلک کریں-
شماریات اور پروگرام کے نفاذ کی وزارت
ہندوستان میں پے رول رپورٹنگ – روزگار کا ایک رسمی جائزہ
شماریات اور پروگرام کے نفاذ کی وزارت کے قومی شماریاتی دفتر ، نے ملک میں روزگار کی صورت حال پر ایک پریس نوٹ جاری کیا ہے جس میں کچھ جہات میں پیش رفت کا اندازہ کرنے کے لئے چنیدہ سرکاری ایجنسیوں کے پاس دستیاب انتظامی ریکارڈ کی بنیاد پر ستمبر، 2017 سے نومبر، 2022 کی مدت کا احاطہ کیا گیا ہے ۔
ایک مفصل نوٹ منسلک ہے۔
۔۔۔۔۔۔۔۔۔۔۔
ش ح۔ ا گ۔ ن ا۔
U-814
(Visitor Counter : 53
وزارت خزانہ
جی ایس ٹی کونسل کے 44ویں اجلاس کی سفارشات
کووڈ-19 میں راحت اور انتظامیہ میں استعمال ہونے والے سازو سامان پر جی ایس ٹی نرخوں میں تبدیلی
نئی دہلی، 12جون 2021،جی ایس ٹی کی کونسل کا 44واں اجلاس آج یہاں کووڈ کانفرنسنگ کے ذدریعے مرکزی وزیر برائے خزانہ اور کارپوریٹ امور محترمہ نرملا سیتا رمن کی صدارت میں ہوا۔ کونسل نے اپنے اجلاس میں کووڈ-19 ریلیف اور مینجمنٹ میں استعمال ہونے والی مخصوص اشیاء پر 30 دسمبر 2021 تک جی ایس ٹی کی شرحوں کو کم کرنے کا فیصلہ کیا ہے۔
اس اجلاس میں خزانہ اور کارپوریٹ امور کے مرکزی وزیر مملکت جناب انوراگ ٹھاکر کے علاوہ ریاستوں اور مرکز کے زیر انتظام علاقوں کے وزرائے خزانہ اور سینئر ا فسران بھی موجود تھے۔
سفارشات کی تفصیلات ذیل میں دی گئی ہیں:
|
|
نمبر شمار
|
|
تفصیلات
|
|
موجودہ جی ایس ٹی کی شرح
|
|
جی ایس ٹی کونسل کے ذریعے سفارش شدہ جی ایس ٹی کی شرح
|
|
اے- ادویہ
|
|
1۔
|
|
ٹوسیلیزومیب
|
|
5فیصد
|
|
صفر
|
|
2۔
|
|
ایمفوٹیریسن بی
|
|
5فیصد
|
|
صفر
|
|
3۔
|
|
ہیپرن جیسی اینٹی-کواگولینٹس
|
|
12فیصد
|
|
5فیصد
|
|
4۔
|
|
ریمڈسیور
|
|
12فیصد
|
|
5فیصد
|
|
5۔
|
|
کووڈ کے علاج کے لیے دیگر ادویہ جن کی سفارش صحت اور خاندانی بہبود کی وزارت  اور فارما کے محکمے  کے ذریعے کی گئی ہے۔
|
|
لاگو شرح
|
|
5فیصد
|
|
بی- آکسیجن، آکسیجن پیدا کرنے والے آلات اور متعلقہ طبی آَلات
|
|
1۔
|
|
طبی گریڈ کی آکسیجن
|
|
12فیصد
|
|
5فیصد
|
|
2۔
|
|
آکسیجن کنسنٹریٹر/ جنریٹر، بشمول ذاتی طور پر درآمد شدہ
|
|
12فیصد
|
|
5فیصد
|
|
3۔
|
|
ویٹیلیٹرس
|
|
12فیصد
|
|
5فیصد
|
|
4۔
|
|
ویٹیلیٹر ماسکس / کینولا / ہیلمٹ
|
|
12فیصد
|
|
5فیصد
|
|
5۔
|
|
بائی پیپ مشین
|
|
12فیصد
|
|
5فیصد
|
|
6۔
|
|
ہائی فلو نیزل کینولا  مشین
|
|
12فیصد
|
|
5فیصد
|
|
سی۔ جانچ کی کٹس اور مشینیں
|
|
1۔
|
|
کووڈ کی جانچ کرنے کی کٹس
|
|
12فیصد
|
|
5فیصد
|
|
2۔
|
|
مخصوص انفلیمیٹری تشخیصی کٹس، جن کے نام ہیں، ڈی-ڈائمر، آئی ایل-6، فیریٹن اور ایل ڈی ایچ
|
|
12فیصد
|
|
5فیصد
|
|
ڈی ۔ دیگر کووڈ-19 سے متعلق راحتی اشیاء
|
|
1۔
|
|
پلس آگزیمیٹرس، بشمول ذاتی طور پر درآمد شدہ
|
|
12فیصد
|
|
5فیصد
|
|
2۔
|
|
ہینڈ سینی ٹائزر
|
|
18فیصد
|
|
5فیصد
|
|
3۔
|
|
ٹمپریچر چیک کرنے کے آلات
|
|
18فیصد
|
|
5فیصد
|
|
4۔
|
|
گیس/ الیکٹرک/ دیگر ضروری آلات برائے شمشان گھاٹ جس میں ان کی تنصیب وغیرہ بھی شامل ہے۔
|
|
18فیصد
|
|
5فیصد
|
|
5۔
|
|
ایمبولینس
|
|
28فیصد
|
|
12فیصد
شرحوں میں یہ تخفیفات/ استثنیٰ کی ستمبر 2021 تک نافذ العمل رہیں گے۔